01/06/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2021/22984. Resolución definitiva do Programa FO216/2021

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO216: CONVOCATORIA DO PROGRAMA DE SUBVENCIÓNS A CONCELLOS E ENTIDADES LOCAIS PARA CONTRATAR PERSOAL TÉCNICO PARA A ATENCIÓN DE MUSEOS E CENTROS DE INTERPRETACIÓN, DURANTE O ANO 2021 Don VALENTÍN GONZÁLEZ FORMOSO, presidente da Deputación Provincial da Coruña, PRIMEIRO.–Mediante resolución da Presidencia n.° 17166 de 3 de maio de 2021, publicada no BOP do 5 de maio de 2021 procedeuse a conceder, de forma provisional, as subvencións da convocatoria FO216: Convocatoria do programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2021 abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expreso, a subvención considerarase aceptada tacitamente. SEGUNDO.–No prazo de alegacións concedido o Concello da Cambre presentou un escrito alegando en síntese que a persoa que atende o Museo dedica a súa xornada tanto á dinamización do museo como á atención da Oficina de Turismo, imputando o 50% da xornada a cada un dos Programas (FO216 e DP0029). Procede desestimar as alegacións presentadas polo Concello de Cambre polos seguintes motivos:  No punto 4 das bases reguladoras do programa FO216 (BOP n.º 10, do 18 de xaneiro de 2021) establecese o seguinte: “O persoal contratado con base a esta convocatoria centrarase nas actividades de atención e dinamización de museos e centros de interpretación, polo que quedan excluídas das posibles liñas de traballo a desenvolver as actividades deportivas e de tempo libre, de promoción económica, de servizos sociais, de turismo e as vinculadas á información xuvenil e ás Oficinas municipais de información xuvenil” Polo tanto están excluídas as actividades de turismo neste programa.  Ademais comprobouse que tanto no programa DP0029 como no FO216 solicitan o importe máximo da subvención (20.000 €), incluíndo no orzamento o importe total correspondente os conceptos de soldos e salarios e de seguridade social da persoa obxecto da subvención. Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: Primeiro. –Desestimar as alegacións presentadas polo Concello de Cambre polos motivos expostos no apartado segundo. Segundo. –Aprobar a concesión das subvencións correspondentes ao programa FO216: Convocatoria do programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2021, seguintes: TOTAL CONCEDIDO 382.929,52 € Terceiro. –Dispor o gasto das subvencións concedidas con cargo á seguinte aplicación orzamentaria: 0612/3331/46201, fase A, referencia n.º 22021000567, operación n.º 220210004956, importe 382.929,52 €. Cuarto. –Non admitir as solicitudes subvencións correspondentes ao programa FO216: Convocatoria do programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2021, aos concellos e entidades locais seguintes polos motivos que se indican: Quinto. –Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 28 de maio de 2021. O presidente O secretario Valentín González Formoso José Luis Almau Supervía